
Ajuntament

[bookmark: _GoBack]BASES I CONVOCATÒRIA DE SUBVENCIONS PER A PROJECTES DE MILLORA DE LOCALS D’ENTITATS CULTURALS DE SANT PERE DE RIBES DE L’ANY 2022


1. OBJECTE

El Servei de Cultura de l’Ajuntament de Sant Pere de Ribes presenta aquesta línia de subvencions destinada a què entitats i associacions locals puguin fer inversions als locals de la seva propietat, o dels quals en disposin dret d’ús formalitzat. Han de ser equipaments destinats a usos socials i culturals i que ofereixin activitats obertes a tota la població del nostre municipi.

Aquestes subvencions s’atorgaran mitjançant el sistema de concurrència competitiva i l’atorgament es formalitzarà mitjançant la signatura d’un conveni.

Cada entitat podrà presentar un únic projecte a subvencionar a cadascuna de les dues línies previstes. Els projectes hauran d’estar definit per fases, amb les partides detallades i valorades econòmicament, i cronograma previst d’execució de les diferents fases.

2. FINALITATS

Aquesta línia de subvencions està destinada a donar suport a la realització d’inversions en locals de propietat, o dels quals en disposin dret d’ús formalitzat, d’entitats del municipi de Sant Pere de Ribes. Aquests locals han de ser destinats a usos socioculturals i que ofereixin activitats obertes a tota la població del nostre municipi.

Aquests ajuts es plantegen per consolidar la tasca i les seus socials d’entitats i associacions culturals que tinguin un mínim de 3 anys de trajectòria continuada realitzant activitats sense afany de lucre dins del seu àmbit.

Les subvencions atorgades per a una fase concreta dels treballs a realitzar no exclouran la possibilitat de rebre més aportacions econòmiques en posteriors exercicis per a les següents fases d’obres de millora d’un mateix projecte que puguin haver quedat pendents. Així mateix, hi poden optar projectes de millora que van rebre subvenció en convocatòries anteriors, per a fases i/o partides no subvencionades en aquell cas.


3. PERÍODE D’EXECUCIÓ

Les obres de millora objectes de la present línia d’ajuts s’hauran d’executar durant el 2022 i 2023.

4. DESPESES SUBVENCIONABLES

Es consideren despeses subvencionables aquelles que corresponguin a l'objecte i finalitat d'aquestes bases i s'executin dins el període que s'estableixi a la convocatòria. Concretament seran subvencionables les següents despeses:

a. Obres de rehabilitació, adequació o millora.
b. Adquisició i instal·lació de sistemes de seguretat, evacuació, il·luminació o climatització.
c. Despeses de redacció de projectes o altres honoraris de professionals tècnics.
d. Aquells altres que dins el concepte de béns mobles siguin justificats per a la finalitat de l’equipament.


5. COL·LECTIUS I ENTITATS BENEFICIÀRIES

Podran sol·licitar les subvencions:
· Les entitats culturals inscrites o en espera de ser admeses al Registre Municipal d’Entitats de l’Ajuntament de Sant Pere de Ribes.
· Les entitats que tinguin un mínim de tres anys de trajectòria realitzant activitats sense afany de lucre.
· Aquestes entitats han de disposar d’un local social en propietat o amb dret d’ús al terme municipal de Sant Pere de Ribes on es facin activitats culturals obertes al conjunt de la població.
6. OBLIGACIONS DE LES ENTITATS BENEFICIÀRIES 

D’acord amb la Llei de Subvencions (38/2003, de 17 de novembre) i el corresponent Reglament que la desplega (Reial Decret 887/2006, de 21 de juliol), les entitats beneficiàries:

a) Hauran de complir l’objectiu i executar el projecte (o la fase del mateix) que fonamenti la concessió de la subvenció.

b) Realitzar una justificació adequada del compliment dels requisits i també de la posterior realització del projecte amb compliment de la seva finalitat.

c) Aportar tota la informació que se li requereixi i col·laborar al màxim amb les actuacions de comprovació.

d) Comunicar l’obtenció d’altres subvencions o recursos que financiïn les obres subvencionades.

e) Autoritzar l’Ajuntament de Sant Pere de Ribes a demanar en el seu nom a l’AEAT i a la Tresoreria General de la Seguretat Social els certificats d’estar al corrent de les obligacions tributàries i amb la S.S., o denegar expressament aquesta autorització.

f) Conservar els documents justificatius de l’aplicació dels fons rebuts.

g) L’entitat haurà d’oferir l’ús del local objecte de subvenció a l’Ajuntament, que el podrà utilitzar per a dur-hi a terme programació pròpia o d’altres entitats o tercers que vinguin derivats de l’Ajuntament. L’entitat haurà d’oferir un mínim de tres usos anuals de sis hores cadascun, que seran pactats i coordinats amb l’entitat, els exercicis 2022 i 2023. L’entitat podrà millorar aquesta cessió mínima, segons estableix la clàusula 1.C, de la segona fase de valoració.

h) L’entitat haurà de justificar el 100% de l’import atorgat. En el cas que hagi obtingut puntuació per concepte de cofinançament, haurà de justificar també l’import corresponent a aquest cofinançament.


7. FINANÇAMENT DE LES ACTIVITATS

L’Ajuntament podrà subvencionar el 100% del cost de les inversions presentades a aquesta convocatòria i que finalment rebin subvenció i es reserva la possibilitat de finançar parcialment la petició que es presenti.

L’atorgament d’aquesta subvenció serà compatible amb altres ingressos i subvencions d’altres institucions i / o empreses sempre que els ingressos totals obtinguts no superin el cost de la inversió subvencionada. 

No es podrà rebre subvencions de diferents Serveis de l’Ajuntament de Sant Pere de Ribes amb la mateixa finalitat.

8. DOTACIÓ PRESSUPOSTÀRIA 2022

La dotació màxima de la convocatòria és de 25.000,00€, distribuïts en les línies següents:

LINIA 1. INVERSIONS ORIENTADES A OBTENIR LA LLICÈNCIA D’ACTIVITAT

Cultura: 12100.333.78000 Projecte 2022_01_24 (Subvencions millora equipaments culturals)
Import: 20.000,00 €

LÍNIA 2. ALTRES INVERSIONS A EQUIPAMENTS CULTURALS

Cultura: 12100.333.78000 Projecte 2022_01_24  (Subvencions millora equipaments culturals)	
Import:	 5.000,00 €

En el cas que es produïssin romanents en les dotacions d’alguna de les dues línies, l’import corresponent es podrà aplicar a la dotació de l’altra línia en funció de les sol·licituds admeses.

9. PROCEDIMENT D’AVALUACIÓ

1ª FASE:   Requisits per obtenir la condició de persones beneficiàries 

D’acord amb la Llei de Subvencions (38/2003, de 17 de novembre) i el corresponent Reglament que la desplega (Reial Decret 887/2006, de 21 de juliol), les entitats sol·licitants hauran de complir tots els requisits que es relacionen a continuació :

· les entitats i associacions hauran d’estar legalment constituïdes, tenir la residència fiscal i la seu social oberta al públic al municipi i estar adscrites al Registre Municipal d’Entitats o haver-ne sol·licitat la inscripció
· que tinguin capacitat per desenvolupar programes o projectes culturals al municipi
· que la subvenció tingui una finalitat d’interès general
· estar al corrent de les obligacions fiscals i tributàries amb Hisenda, Seguretat Social i no tenir deutes amb l’Ajuntament
· que hagin justificat adequadament les subvencions de qualsevol tipus atorgades en altres convocatòries
· no haver estat condemnades per sentència ferma a la pena de pèrdua de possibilitat d’obtenir subvencions o ajuts públics
· no estar afectades per la Llei Concursal o haver donat lloc a la resolució ferma de qualsevol contracte subscrit amb l’Administració
· no estar afectada per la Llei d’Incompatibilitats la persona física o representant legal
· estar al corrent de pagament d’obligacions per reintegrament de subvencions

Aquesta fase té caràcter eliminatori, i en cas que les sol·licituds no compleixin aquests requisits quedaran automàticament descartades de la convocatòria i no podran continuar el procés d’avaluació.

2ª FASE: Valoració de les sol·licituds, segons els següents criteris:

LINIA 1. INVERSIONS ORIENTADES A OBTENIR LA LLICÈNCIA D’ACTIVITAT

1.A) Projectes orientats a adaptar els locals en propietat o amb dret d’ús a les normatives existents per poder legalitzar l’activitat desenvolupada a la seu social (Codi d’Accessibilitat de Catalunya, Codi Tècnic de l’Edificació, Reglament electrotècnic de baixa tensió REBT, Reglament d’instal·lacions tèrmiques RITE, Reglament d’espectacles públics i activitats recreatives, i altres normatives d’aplicació), fins a un màxim de 70 punts:

La Mesa tindrà en compte els aspectes que incideixen en Sectorització d’espais; Creació, senyalització i enllumenat de recorreguts i sortides d’emergència; Millores en quant a la resistència i reacció al foc de l’estructura, elements constructius, decoratius i Mobiliari i instal·lacions tècniques; Millores a la instal·lació elèctrica; Adequació dels elements sanitaris a l’aforament previst; Adaptacions orientades a crear recorreguts interiors accessibles que garanteixin la seguretat d’ús; Millora en els accessos i la mobilitat; Itineraris d’accés adaptat; Instal·lar subministrament elèctric suplementari; Incorporar nous subsistemes de climatització o producció d’aigua calenta sanitària; Actuacions orientades a garantir la compatibilitat acústica; Instal·lació de sistemes automàtics de control d’aforament; Construcció de cambres higièniques adaptades; Adaptacions per a reservar places especials accessibles

1.B) Finançament previst al marge de l’Ajuntament de Sant Pere de Ribes, fins a 20 punts:

B.1) Actuacions amb finançament, al marge de l’ajut sol·licitat a l’Ajuntament, superior a un 70% del seu cost (20 punts)

B.2) Actuacions amb finançament, al marge de l’ajut sol·licitat a l’Ajuntament, entre el 60% i el 69% del seu cost (15 punts)

B.3) Actuacions amb finançament, al marge de l’ajut sol·licitat a l’Ajuntament, igual o superior a un 50% del seu cost i fins al 59%(10 punts)

B.4) Actuacions amb finançament, al marge de l’ajut sol·licitat a l’Ajuntament, inferior a un 50% del seu cost (5 punts)


1.C) Oferta de cessions de l’ús complementari d’aquest edifici propietat de l’entitat per a activitats organitzades per l’Ajuntament, fins a un màxim de 10 punts, segons la següent ponderació:

A banda dels usos mínims a favor de l’Ajuntament, establerts al punt 5.G, l’entitat podrà oferir un nombre major de cessions d’ús.

S’atorgarà un punt per cada us complementari de mínim de sis hores ofertat per als exercicis 2022 o 2023.

L’entitat haurà de concretar en la seva proposta el número de cessions d’ús anuals que ofereix a l’Ajuntament (indicant el número de dies naturals), diferenciant els usos mínims establerts al punt 5.G dels complementaris que ofereix, si és el cas.


La puntuació mínima per tenir dret a optar a rebre aquesta subvenció és de 50 punts.


LINIA 2. ALTRES INVERSIONS A EQUIPAMENTS CULTURALS

Inversions a realitzar que no s’inclouen als conceptes detallats a la línia 1.

2.A) Tipologia de les finalitats que pretén afrontar la inversió, amb una especial atenció a les següents (fins a 70 punts):

· Resoldre l’existència de patologies de gravetat i urgència que aconsellin prioritzar la intervenció (70 punts).
· Actuacions de millora d’aïllament acústic o eficiència energètica (55 punts)
· Retornar a l’ús una part de l’equipament cultural o la totalitat d’aquest (40 punts)
· Inversions en equipaments, instal·lacions, mobiliari, equips informàtics, que millorin la funcionalitat de l’equipament (30 punts)

2.B) Finançament previst al marge de l’Ajuntament de Sant Pere de Ribes (fins a 20 punts):

B.1) Actuacions amb finançament, al marge de l’ajut sol·licitat a l’Ajuntament, superior a un 70% del seu cost (20 punts)

B.2) Actuacions amb finançament, al marge de l’ajut sol·licitat a l’Ajuntament, entre el 60% i el 69% del seu cost (15 punts)

B.3) Actuacions amb finançament, al marge de l’ajut sol·licitat a l’Ajuntament, igual o superior a un 50% del seu cost i fins al 59%(10 punts)

B.4) Actuacions amb finançament, al marge de l’ajut sol·licitat a l’Ajuntament, inferior a un 50% del seu cost (5 punts)

2.C) Oferta de cessions de l’ús complementari d’aquest edifici propietat de l’entitat per a activitats organitzades per l’Ajuntament, fins a un màxim de 10 punts, segons la següent ponderació:

A banda dels usos mínims a favor de l’Ajuntament, establerts al punt 5.G, l’entitat podrà oferir un nombre major de cessions d’ús.

S’atorgarà un punt per cada us complementari de mínim de sis hores ofertat per als exercicis 2022 o 2023.

L’entitat haurà de concretar en la seva proposta el número de cessions d’ús anuals que ofereix a l’Ajuntament (indicant el número de dies naturals), diferenciant els usos mínims establerts al punt 5.G dels complementaris que ofereix, si és el cas.


10. PROCEDIMENT D’ATORGAMENT  

10.1 Convocatòria de les subvencions 

Un cop aprovades aquestes Bases Reguladores i la corresponent convocatòria per la Junta de Govern Local, es publicaran a la web municipal, al  BOPB, a la Base de Dades Nacional de Subvencions,  al taulell electrònic de l’Ajuntament.

10.2 Documentació a presentar

1. Sol·licitud de subvenció.

2. Declaració conforme es compleixen els requisits exigits:

3. Presentació del projecte d’actuació a subvencionar
· Memòria valorada en cas d’actuacions de fins a 30.000€
· Projecte tècnic per actuacions amb pressupost igual o superior a 30.000€
· Haurà d’estar definit per fases, amb les partides detallades i valorades econòmicament i amb la planificació dels terminis d’execució

4. Pressupost d’ingressos i despeses del projecte a desenvolupar. 

5. Document amb les dades bancàries on es vol que es faci la transferència.

6. Només en el supòsit de denegació expressa de l’autorització a comprovar amb l’AEAT i la TGSS d’estar al corrent en el compliment de les obligacions tributàries i amb la Seguretat Social, s’haurà de presentar:
· Certificat de la Seguretat Social conforme està al corrent de les seves obligacions o bé que n’està exempta.
· Certificat d’Hisenda conforme està al corrent de les seves obligacions. 

Els formularis es podran trobar al següent enllaç: 
https://www.santperederibes.cat/municipi/culturaifestes/subvencions

En cas que la documentació presentada sigui incorrecta o incompleta, l’Ajuntament requerirà la seva rectificació en un termini de 10 dies hàbils. Passat aquest termini, si les entitats o persones interessades no han presentat la documentació sol·licitada, es desestimarà la seva petició que s’arxivarà sense cap altre tràmit. 


10.3 Termini de presentació de sol·licituds

Les sol·licituds es podran presentar d’acord amb els terminis que s’estableixen en la convocatòria. Aquest serà de 15 dies naturals a partir de l’endemà de la publicació de les bases en el BOPB.

10.4 Lloc on presentar les sol·licituds

Les sol·licituds s’hauran de presentar amb instància al registre de les Oficines d’Atenció Ciutadana (OAC) del municipi en format telemàtic. 

10.5 Resolució de les sol·licituds 

Finalitzat el termini de presentació de sol·licituds, aquestes seran valorades tècnicament, comprovant-se que les sol·licituds reuneixen els requisits establerts en aquestes bases i realitzant-se una proposta tècnica, tenint en compte els criteris de valoració establerts.

Segons la qualificació aconseguida, s’organitzaran els projectes de major a menor puntuació.

La mesa farà una proposta d’atorgament de la bossa disponible, seguint als següents criteris:

· S’adjudicarà dotació econòmica per a les fases i/o partides que puguin desenvolupar-se, segons les fases d’execució previstes al projecte com a màxim en data 31/12/23.

LÍNIA 1:


· S’adjudicarà dotació econòmica al projecte que hagi obtingut major puntuació, amb un màxim del 60% del total disponible a la bossa.

· S’adjudicarà dotació econòmica al projecte que hagi obtingut la segona major puntuació, amb un màxim del 40% del total disponible a la bossa.

· En cas d’empat en la primera posició, s’adjudicarà l’import total disponible a la bossa a parts iguals entre totes les propostes que hagin obtingut la puntuació màxima.

· Si només es presenta un projecte en aquesta línia i aquest obté la puntuació mínima establerta per tenir dret a optar a rebre la subvenció, s’adjudicarà l’import total disponible a la bossa a aquest projecte.

LÍNIA 2

· Segons la qualificació aconseguida, s’organitzaran els projectes de major a menor puntuació i s’adjudicarà la dotació pressupostària fins a exhaurir la bossa.

· En cas d’empat en la primera posició, s’adjudicarà l’import total disponible a parts iguals entre totes les propostes que hagin obtingut la puntuació màxima.

En tots els casos, La Mesa detallarà la proposta de fases i/o partides a subvencionar, atenent a la valoració econòmica i plantejament en el temps de les mateixes inclosa al projecte presentat, fins a la quantitat màxima a atorgar en cada cas. 

La valoració la farà un òrgan col·legiat: La Mesa de Valoració, formada per:
· Cap de Secció de Cultura i Joventut o persona de l’equip tècnic en qui delegui, exercirà la secretaria de la mesa de valoració, formularà informe i proposta de concessió.
· Enginyer Municipal, o persona de l’equip tècnic en qui delegui.
· Cap dels Serveis Econòmics o persona de l’equip tècnic en qui delegui
· Secretari General Accidental, o persona de l’equip de Secretaria en qui delegui.

El Servei gestor, a instància de la Mesa de Valoració, atorgarà un termini de deu dies hàbils a l’entitat beneficiària per tal que pugui ajustar els compromisos i condicions a la subvenció atorgable. Així, es trametrà una proposta de conveni, on es concretaran els aspectes de la subvenció i on l’entitat haurà de reformular la seva petició. En cas de complir-se el termini sense haver registrat reformulació la sol·licitud s’entendrà com a renunciada.

La reformulació de sol·licituds haurà de respectar l’objecte, condicions i finalitat de la subvenció, així com els criteris de valoració establerts.

Un cop la sol·licitud reformulada mereixi la conformitat per la Mesa de Valoració, es remetrà a l’òrgan competent per tal que aquest dicti resolució definitiva i aprovi els convenis corresponents.

Els / les membres d’aquesta Mesa podran delegar les seves funcions en alguna altra persona del seu àmbit competencial.

L’òrgan competent per a dur terme la concessió és la Junta de Govern Local.

10.6 Acceptació de la subvenció

Un cop notificada la concessió de la subvenció, aquesta es donarà per acceptada si en el termini d’un mes el beneficiari no ha presentat document de renúncia o al·legació expressa.


11. TERMINI I FORMA D’EXECUCIÓ DEL PROJECTE

El projecte s’haurà d’executar durant el 2022 i 2023. 

La qualificació dels diferents projectes per part de la Mesa de Valoració no implica l’autorització dels mateixos, que hauran d’obtenir els corresponents permisos i supervisió tècnica especifica municipal a l’hora d’executar-les.

12. JUSTIFICACIÓ DE LA SUBVENCIÓ 

La justificació és obligatòria.

Les persones / entitats subvencionades disposaran, com a màxim, fins el 15 de novembre de 2023 per a presentar la corresponent justificació de despeses del total del projecte a realitzar.

La justificació de l’activitat subvencionada es farà mitjançant un compte justificatiu amb justificants de despesa, que constarà de:

A) Instància de presentació de la documentació.
B) Compte justificatiu amb justificants de despesa.
C) Memòria de les obres de millora realitzades i balanç d’ingressos i despeses del projecte, especificant la fase o part del total dels treballs que s’executa en cada exercici.
D) Factures, rebuts o tiquets de caixa que justifiquin el 100% de l’import de la subvenció. 
En el cas de projectes que hagin obtingut puntuació en aplicació del criteri establert als apartats 1.B i 2.B, l’import de les factures aportades haurà de justificar el 100% de l’import rebut + l’import corresponent al cofinançament declarat. Si no s’ha declarat ni puntuat cofinançament només caldrà justificar l’import rebut.

· Han de ser originals (Si l’entitat ho sol·licita, l’Ajuntament podrà retornar-li posteriorment els originals, després d’haver-los examinat, compulsats i posat el segell corresponent d’imputació)
· En els casos de factures, és obligatori adjuntar el rebut conforme s’ha fet el pagament, el tiquet de caixa o el justificant de transferència bancària. Només es podrà dispensar d’adjuntar rebut, tiquet de caixa o justificant de transferència bancària quan la factura porti un segell de Cobrat o Pagat que porti incorporades les dades de l’emissor de la factura. 
· Han de correspondre al projecte subvencionat i han de ser despeses necessàries per a realitzar-lo.
· Han de portar les dades i el NIF de l’entitat o grup/persona sol·licitant.
· Han de ser vàlides en el tràfic jurídic mercantil.
· No poden estar trencades, tatxades o ratllades.
· Han de ser emeses durant l’any 2022 o 2023.
· En el cas de tiquets susceptibles de que amb el pas del temps s’esborrin les dades, caldrà acompanyar-los de fotocòpia.
E) Només en el supòsit de denegació expressa de l’autorització a comprovar amb l’AEAT i la TGSS d’estar al corrent en el compliment de les obligacions tributàries i amb la Seguretat Social, s’haurà de presentar:
· Certificat de la Seguretat Social conforme està al corrent de les seves obligacions o bé que n’està exempta.
· Certificat d’Hisenda conforme està al corrent de les seves obligacions. 
F) Declaració responsable de reintegrament voluntari de la subvenció (si escau), juntament amb el corresponent comprovant bancari de l’ingrés realitzat.
La presentació de la declaració responsable de reintegrament voluntari no implicarà la conformitat del servei gestor de l’Ajuntament amb l’ingrés realitzat. Un cop revisada la justificació presentada per l’entitat, la Junta de Govern Local emetrà una resolució en què declari la conformitat o la no conformitat del reintegrament.

13.Deficiències en la justificació

1. En el cas que els documents presentats com a justificació fossin incorrectes o incomplets, es requerirà a l'interessat/a la necessitat d'esmenar les anomalies detectades en un termini màxim improrrogable de deu dies hàbils, a comptar de l'endemà de la notificació, advertint que en cas contrari es procedirà a la seva revocació o reducció de la subvenció segons correspongui, amb la consegüent obligació de reintegrament en cas d'haver-se avançat el pagament.
2. Si un cop finalitzat el termini de presentació de la documentació justificativa, aquesta no hagués estat presentada, es requerirà a l’entitat beneficiària perquè la presenti en un termini màxim improrrogable de quinze dies hàbils, a comptar de l'endemà de la seva notificació, amb l'advertiment que en cas contrari es procedirà a la revocació de la subvenció amb la consegüent obligació de reintegrament en cas d'haver avançat el pagament.
14. PAGAMENT DE LA SUBVENCIÓ 

En el moment de concedir la subvenció, es realitzarà un pagament del 80% de la quantitat atorgada. El 20% restant es pagarà un cop s’hagi justificat la subvenció. 

Les  entitats i persones beneficiàries no hauran de constituir garanties en concepte d’aquests pagaments anticipats.

Per rebre qualsevol aportació municipal, les entitat hauran de certificar prèviament que es troben al corrent de pagament de les obligacions tributàries i amb la Seguretat Social.

15. REINTEGRAMENT DE LES SUBVENCIONS I CONTROL

L’Ajuntament iniciarà expedient de reintegrament parcial o total de la subvenció si:

· les entitats o col·lectius beneficiaris no compleixen amb els objectius o projectes subvencionats

· el cost efectiu final és inferior a l’inicialment previst.

· no es justifica adequadament la subvenció.

· no s’adopten les mesures de difusió del finançament públic rebut

Per tal de simplificar la tramitació de l’expedient de reintegrament d’una subvenció, la persona/entitat subvencionada podrà presentar la declaració responsable de reintegrament voluntari de la subvenció.

L’Ajuntament es reserva el dret de realitzar qualsevol procediment de control financer, inspecció o comprovació que cregui oportuna d’acord amb la normativa vigent.

16. ALTRES CONSIDERACIONS  

· La sol·licitud d'ajut no obliga l'Ajuntament a concedir-lo, ni dóna dret a l'entitat a rebre'l. 
· La presentació de la sol·licitud per rebre ajut, implica l’acceptació de tots els punts d’aquesta normativa, i per tant, qualsevol incompliment d’algun d’ells pot ser causa de revocació de l’ajut concedit.

17. RÈGIM JURÍDIC
· En tot el no previst en aquestes bases prevaldrà el que disposa:
· l’Ordenança general reguladora de la concessió de subvencions, aprovada pel Ple de la Corporació en data 16/05/2017.
· la Llei 38/2003, de 17 de novembre, general de subvencions (LGS)
· i el Reial Decret 887/2006, de 21 de juliol, pel qual s’aprova el Reglament que desenvolupa la llei de Subvencions.
17. PROTECCIÓ DE DADES

D’acord amb el que estableixen els articles 13 i 14 del Reglament 2016/679 del Parlament Europeu i del Consell de 27 d’abril de 2016 (RGPD) es facilita la següent informació bàsica sobre protecció de dades:

1. Responsable del tractament de les seves dades
El responsable del tractament de les dades que els sol·licitants facilitin durant el procediment per a la gestió de la subvenció és l’Ajuntament de Sant Pere de Ribes, amb domicili a al Plaça de la Vila, 1 - 08810 – Ribes / Plaça de la Vinya d’en Petaca, 1 – 08812 Les Roquetes. Pot dirigir qualsevol consulta sobre el tractament de les seves dades al Delegat de Protecció de Dades de l’Ajuntament de Sant Pere de Ribes mitjançant correu electrònic dpd@santperederibes.cat.

1.  Finalitat del tractament de dades personals
L’Ajuntament de Sant Pere de Ribes tractarà la informació facilitada pels sol·licitants amb la finalitat de gestionar les  esmentades subvencions. Les dades seran conservades durant el temps necessari  per a la gestió integral de les subvencions, des de l’anàlisi dels requisits per a l’atorgament fins a la justificació i pagament i, en qualsevol cas, fins que l’interessat no sol·liciti la supressió. 

1. Quina és la legitimació per al tractament de les seves dades
L’Ajuntament de Sant Pere de Ribes tractarà les seves dades per a la gestió dels interessos dels veïns i veïnes del municipi, en el marc de la prestació d’una missió d’interès públic i en l’àmbit de les competències pròpies atribuïdes en virtut de l’article 25 de la Llei 7/1985, de 2 d’abril, reguladora de les Bases del Règim Local. 

La base legal per al tractament de les seves dades es troba a la Llei 38/2003, de 17 de novembre, General de Subvencions, a la Ordenança general de Subvencions de l’Ajuntament de Sant Pere de Ribes i a les presents Bases. 
Els formularis per sol·licitar els ajuts inclouran les perceptives caselles per a atorgar el consentiment i es farà constar mitjançant casella a marcar per l’interessat. 
El consentiment atorgat per a una finalitat específica podrà ser retirat en qualsevol moment, mitjançant la manifestació expressa fefaent. 

1. A quins destinataris es comunicaran les seves dades.
No es cediran dades a cap altre tercer excepte obligació legal.

1. Quins son els seus drets respecte de les dades que ens facilita.
Qualsevol persona té dret a obtenir confirmació sobre si a l’Ajuntament de Sant Pere de Ribes es tracten dades personals que li pertanyen o no. 
Les persones interessades tenen dret a accedir a les seves dades personals, així com a sol·licitar la rectificació de les dades inexactes, en el seu cas, sol·licitar la supressió quan, entre d’altres motius, les dades ja no siguin necessàries per a les finalitats per las quals van ser recollides. 
En determinades circumstàncies, els interessats podran sol·licitar la limitació del tractament de les seves dades, en aquest cas, les dades es conservaran únicament per a l’exercici o la defensa de reclamacions. 
Per motius relacionats amb la seva situació particular, els interessats podran oposar-se al tractament de les seves dades. L’Ajuntament de Sant Pere de Ribes deixarà de tractar les seves dades, excepte per motius legítims necessaris, o per a l’exercici o la defensa de possibles reclamacions. 
El interessat també tindrà dret a la portabilitat de les seves dades, en els casos legalment previstos.
Els interessats podran exercir els seus drets mitjançant la corresponent sol·licitud per a l’exercici dels drets sobre les dades personals. La sol·licituds específiques habilitades per a l’exercici dels dret, degudament complimentada, podrà lliurar-se en una de les Oficines d’atenció Ciutadana de l’Ajuntament de Sant Pere de Ribes.
Els interessats també poden adreçar-se al Delegat de Protecció de Dades de l’Ajuntament de Sant Pere de Ribes mitjançant correu electrònic a dpd@santperederibes.cat. 
Així mateix, en cas de no estar satisfet amb la resposta a l'exercici dels seus drets, i en tot cas, sempre que ho consideri oportú, els interessats podran presentar una reclamació davant l'Autoritat Catalana de Protecció de Dades a través de la seva seu electrònica a www.apd.cat.
1. Com hem obtingut les seves dades
Les dades personals que tractem a l’Ajuntament de Sant Pere de Ribes han estat proporcionades directament pels interessats o autoritzada la consulta a través del servei Via Oberta, Administració tributària, INSS i SOC i les categories de dades que gestionem son: dades acreditatives de la persona física o jurídica, dades postals o electròniques, dades sobre les situacions familiars, dades econòmiques, dades laborals.

A Sant Pere de Ribes, 4 d’abril de 2022.

